Móricz Zsigmond Görögkatolikus
Óvoda és Kéttannyelvű
Általános Iskola

*4700 Mátészalka*

Móricz Zsigmond u. 96-98.

*TERMÉSZETTUDOMÁNYI Munkaközösség*

*Munkaterve*

*2023/2024-Es TANÉV*

Mátészalka, 2023. szeptember 01.

**1. Helyzetelemzés**

A természettudományi munkaközösség a biológia, fizika, földrajz, informatika, kémia, matematika, technika, természettudomány, testnevelés és vizuális kultúra órákat tartó nevelőkből tevődik össze.

A munkaközösség tagjai:

|  |  |  |  |
| --- | --- | --- | --- |
| tagok | tanított tantárgyak | osztályf. | egyéb tevékenység |
| Bodnárné Rolyák Krisztina | matematika | 6.a |  |
| Erdősné Horváth Judit | matematika; kémia | 8.a | munkaközösség-vez. |
| Fenyvesi Józsefné | testnevelés |  |  |
| Jakabné Vedres Judit | biológia; természettudomány |  |  |
| Király Mihály | földrajz; természettudomány |  |  |
| Dr Sarka Attiláné | vizuális kultúra |  |  |
| Sipos Gergő | testnevelés |  |  |
| Szabó János | informatika; technika és tervezés | 5.b |  |
| Szántóné Török Evelin | testnevelés |  |  |
| Tóth Dénes | fizika; angol nyelv |  | igazgató |
| Tóth-Vonház Linda | matematika; német |  |  |
| Varga Angéla | fizika; |  | igazgató-helyettes |

Az idei tanévben munkaközösségünk új tagokkal bővült. Így az évek óta csak óraadó segítségével ellátott biológia órákat most már saját kollégánk látja el.

A tagintézménnyel történő szorosabb kapcsolattartást erősíti, hogy továbbra is több kollégánk ad órákat: Jakabné Vedres Judit (biológia); Erdősné Horváth Judit (kémia); Szabó János (technika és tervezés; informatika); Tóth Dénes (fizika); Tóth-Vonház Linda matematika fejlesztő foglalkozások.

**2. A munkaközösség céljai, feladatai:**

Célunk, hogy munkaközösségünk összefogja és segítse a természettudományi tárgyakat tanító pedagógusok munkáját. Munkacsoportunkban kiemelten kezeljük a tehetséges tanulók fejlesztése és versenyeztetése mellett a lassabban haladók felzárkóztatását, korrepetálását.
Fontosnak tartjuk, hogy a különböző tárgyakat tanító kollégák egymás munkáját segítsék.
Munkaközösségünk az aktuális feladatok függvényében tartja megbeszéléseit.

|  |  |
| --- | --- |
| Célok | Tevékenységek, feladatok |
| Tanulás hatékonyságának segítése | * a tanulók motivációjának növelése
* szövegértés segítése
* tanulási technikák bemutatása
 |
| Tanulási nehézségekkel küzdő gyermekeink segítése | * differenciálás
* fejlesztő foglalkozások
 |
| Tehetséggondozás | * differenciálás
* tehetségek felismerése, gondozása
* versenyzésre ösztönzés
 |
| Természettudományos gondolkodás kialakítása, természetvédelem | * környezetünk megfigyelése, a tisztaság megóvása, szemétgyűjtés
* tantárgyak közötti kapcsolatok megvalósítása
 |
| Test és lélek harmonikus fejlesztése | * Minőségi oktatási környezet megvalósítása
* A nevelés, példamutatás és meggyőzés
 |
| Viselkedéskultúra javítása | * közös követelmények egységes betartása (órák rendje, szünetben, sorakozónál, megfelelő öltözék, felszerelések, utcai viselkedés)
* Másság elfogadása.
 |

**3. Tantárgyi célok, feladatok**

Fontosnak tartjuk kulcskompetenciák, a tanuláshoz nélkülözhetetlen kommunikációs készségek és képességek fejlesztését, és ezzel szolgáljuk az alapkészségek, képességek nyugodt elsajátítását. Tantárgyaink tanítása során elsősorban azokat a készségeket, képességeket fejlesztjük, ami a környezettel való harmonikus, konstruktív kapcsolathoz szükségesek.

Tantárgyaink tanítása során a következők a fő fejlesztési követelmények:

* A kitartás a szorgalom, a céltudatosság az elkötelezettség kialakítása, a munka fontosságának tudatosítása.
* Az anyanyelv – életkornak megfelelő pontossággal való – használata. Szaknyelv és jelzőrendszer használata.
* Az elsajátított fogalmak alkalmazása: elsajátított fogalmak, törvények több tantárgynál való alkalmazása, a mindennapi élettel való kapcsolat.
* Az internet használatának fejlesztése, megfelelő számítógépes technikák elsajátítása. (Az elmúlt tanévek során ennek fontossága maximálisan előtérbe került.)
* Gyakorlottság a problémák megoldásában, jártasság a logikus gondolkodásban. Az elsajátított megismerési módszerek és gondolkodási műveletek alkalmazása: a mindennapi életből vett állítások igaz és hamis voltának elemzése.
* Helyes tanulási szokások fejlesztése.
* Olyan szituációk, helyzetek, szervezése, amelyek során a tanulók önismerete fejlődik, megismerhetik az adottságaikat, képességeiket, amelyek ellengethetetlenek a sikeres életvitelhez
* Tudománytörténeti érdekességek, neves magyar és nemzetközi hírű tudósok munkásságának ismertetése.

**4. Mérés, értékelés**

Az értékelés nem más, mint a célok és az eredmények összevetése, az eredmények vizsgálata abból a szempontból, hogy céljaink szerint minek kellett volna eredményként létrejönnie.
Az elmúlt tanévtől kezdődően felsős tanulóink év végén különböző központi megmérettetésen vesznek részt (matematika, természettudomány). Az idei évben mindez kiegészül a kísérleti digitális méréssel.

Mindezek függvényében célunk, hogy diákjainkat a lehető legnagyobb szakmaisággal készítsük fel ezekre a megmérettetésekre. A megfelelő eredmények elérése érdekében kiemelt feladatunk között szerepel a szövegértés, a logikus gondolkodás képességének, valamint a digitális kultúra, digitális jártasság képességének fejlesztése. Ezen kompetenciák javítása nemcsak a matematika órák feladata. Az eredmények javítása érdekében minden órán, minden nevelőnek tennie kell.

**5. Tehetséggondozás, felzárkóztatás, szakkörök**

A középiskolai központi felvételik egyre szélesebb körű bevezetése miatt fokozottabb érdeklődés tapasztalható a felvételi előkészítő foglalkozások iránt. Ebben az évben is nagy hangsúlyt fektetünk tehetséges tanulóink fejlesztésére. Lehetőség van plusz ismeretek átadására, kreativitásuk fejlesztésére, érdeklődésük fokozására, versenyekre való felkészítésre.

Figyelmet fordítunk a tanulási problémákkal, illetve ezen a területen egyéb hátránnyal induló gyerekek felzárkóztatására, a fejlesztésre szoruló gyerekek képességeinek fejlesztésére.
Ezek alapvető célja:
 - tantárgyi tartalmak pótlása
 - tanulási képességhiányok pótlása
 - gondolkodás képességének fejlesztése

Az idei tanévben mind a felzárkóztató, mind a tehetségfejlesztő órák tartására több lehetőségünk nyílik.

**6. Tárgyi feltételek:**

Iskolánkban a tárgyi feltételek adottak a megfelelő nevelő-oktató munka elvégzéséhez. Ezt nagyban elősegíti tantermeinkben található nagy méretű televíziók, amelyek kivetítőként szolgálnak. A kollégák így a tanítványokhoz könnyebben tudják eljuttatni a megfelelő digitális tartalmakat.

A digitális mérések könnyebb lebonyolítása érdekében még néhány megfelelő paraméterekkel rendelkező gép beállítására lenne szükség.

**7. Folyamatos feladatok**

- faliújság, tantermek dekorálása az évszakhoz, aktuális feladatokhoz, jeles napokhoz igazodva

- továbbképzéseken való részvétel

- szülőkkel való folyamatos kapcsolattartás (szülői értekezlet, egyéni fogadóóra)

- egyházmegyei versenyeken való részvétel, valamint egyéb versenyek nyomon követése